12/09/2016 | Administración LocalMunicipal
Mugardos
Aprobación definitiva da modificación puntual do PXOM do Concello de Mugardos, para ampliar a cualificación de dotación de equipamentos do colexio Unión Mugardesa

APROBACIÓN DEFINITIVA DA MODIFICACIÓN PUNTUAL DO PXOM DO CONCELLO DE MUGARDOS, PARA AMPLIAR A CUALIFICACIÓN DE DOTACIÓN DE EQUIPAMENTOS DO COLEXIO UNIÓN MUGARDESA Pola orde do 9 de xuño de 2016, da Conselleira de Medio Ambiente e Ordenación do Territorio, outorgouse aprobación definitiva da modificación puntual do Plan xeral de ordenación municipal do Concello de Mugardos, para ampliar a cualificación de dotación de equipamentos do colexio Unión Mugardesa, redactado pola arquitecta municipal Dona Liena Antona Hualda, con data decembro de 2014. A orde de aprobación publicouse no Diario Oficial de Galicia núm.163 do 30 de agosto de 2016. De seguido publícase a normativa urbanística correspondente á modificación puntual, en cumprimento do previsto no artigo 82 da Lei 2/2016, do 10 de febreiro, do solo de Galicia e no artigo 70.2 da Lei 7/1985, do 2 de abril, reguladora das bases do réxime local. Segundo o disposto no artigo 84 da Lei 2/2016, de 10 de febreiro do solo de Galicia, contra esa orde non cabe recurso en vía administrativa; non obstante, contra ela se poderá interpoñer recurso contencioso-adminitrativo ante a sala correspondente do Tribunal Superior de Xustiza de Galicia, no prazo de dous meses, a contar dende o día seguinte ó da súa publicación, segundo o disposto nos artigos 10 a 46 da Lei 29/1998, de 13 de xullo, reguradora da xurisdicción contencioso-administrativa. MEMORIA XUSTIFICATIVA 1.–OBXECTO DA MODIFICACIÓN PUNTUAL. A modificación puntual propón a alteración das determinacións do Plan Xeral de Ordenación Municipal de Mugardos (PXOM) nun ámbito de solo urbano consolidado. Consiste en ampliar a dotación do CEIP “Unión Mugardesa”, para o que se cualificará como Solo Urbano Dotacional de Equipamentos de uso Docente (SUDE-ED) unha parte da parcela do CEIP e outra parcela lindeira de titularidade municipal, que hoxe en día non teñen esta cualificación. O ámbito obxecto da modificación está constituído pola parcela de referencia catastral 0719026NJ6101N e por unha parte da parcela de referencia catastral 0719001NJ6101N. De acordo co Inventario Municipal dispoñible (documento non dilixenciado no ano 1992, elaborado por PLAN TRES, S. L.) trátase dos bens seguintes: – Escola pública Unión Mugardesa. A parcela ten unha superficie de 2.746 m 2. A parte afectada pola modificación ten unha superficie de 116 m 2. – Centro de Inseminación. A parcela ten unha superficie de 139 m 2. Segundo datos do Catastro e medición en cartografía, ten 149 m 2. Estes terreos xa se están a utilizar como parte das instalacións do colexio, cos usos de parque infantil e de almacén.2. ANTECEDENTES.2.1. PLANEAMENTO VIXENTE. O PXOM vixente foi aprobado definitivamente polo Pleno do Concello o 19 de outubro de 1999, ao abeiro da Lei 1/1997 do solo de Galicia. Trátase polo tanto dun planeamento non adaptado á vixente Lei 9/2002, do 30 de decembro, de ordenación urbanística e protección do medio rural de Galicia. Na súa Disposición Transitoria Primeira regula o réxime aplicábel aos municipios con planeamento non adaptado. A Memoria de ordenación do PXOM contén un cadro comparativo entre estándares (Normas Provinciais) e previsións segundo tipos de equipamentos. Considérase que “…La Red de Equipamientos Comunitarios es genéricamente suficiente…”. Xustifícase o cumprimento do estándar global para equipamentos, que tiña un carácter obrigatorio. Non contén unha táboa cos equipamentos e a súa superficie, nin están diferenciados de sistema local e xeral. No plano 0 Estructura General y Orgánica del Territorio represéntanse case todos os equipamentos do municipio, que teñen a consideración de sistemas xerais. Neste plano identifícase o CEIP Unión Mugardesa como parte do sistema xeral de equipamentos.2.2. RÉXIME URBANÍSTICO DO ÁMBITO. O ámbito ten a cualificación de Solo Urbano de Baixa Densidade (SU-BD). A ordenanza está regulada nos art.227 a 232 da Normativa do PXOM. A finalidade da modificación é cambiar a cualificación, que pasará a ser Solo Urbano Dotacional de Equipamentos de uso Docente (SUDE-ED). A ordenanza está regulada nos art.233 a 235 da Normativa do PXOM. As condicións aplicables serán as establecidas nestes artigos: 4.6. Ordenanza SU-DE.–Suelo urbano dotacional de equipamientos. Sección 1.–Condiciones generales. Art.233.–El ámbito de esta Ordenanza será el señalado como tal en los correspondientes Planos de Ordenación del presente Plan. Sección 2.–Condiciones de volumen. Art.234.–Como criterio general, no se fija edificabilidad máxima, en todo caso, se someterán a las normativas específicas al respecto y será el Ayuntamiento el que controle que dicho equipamiento quede integrado en el volumen de su entorno inmediato y al paisaje obligando a Estudios de Impacto Visual si fuese preciso. Sección 3.–Condiciones de uso. Art.235.–Serán autorizados los siguientes Usos, siempre que su utilización sea de carácter público, aunque sean de titularidad privada: – Equipamiento residencial – Garaje: exclusivamente en categoría 6 – Espectáculos y salas de reunión – Socio-cultural, docente y asistencial – Sanitario – Deportivo – Defensa Nacional.3. CONVENIENCIA E XUSTIFICACIÓN DA MODIFICACIÓN PUNTUAL. Son de aplicación os art.93 Alteración do planeamento e 94 Modificación dos plans da LOUG. A modificación puntual propón a alteración das determinacións do Plan Xeral de Ordenación Municipal de Mugardos (PXOM) nun ámbito de solo urbano consolidado. Ten as seguintes características: – Non implica a reclasificación de solo. Mantense a clasificación de solo urbano na categoría de consolidado. – Non implica o incremento da intensidade de uso. – Afecta aos sistemas xerais previstos, xa que se incrementa o solo clasificado como tal, ao ampliar a dotación do CEIP “Unión Mugardesa”. O interese público da modificación fundaméntase na mellora da ordenación urbanística vixente e en especial na mellora da execución do plan. Lograrase: – Corrixir unha cualificación inadecuada e recoñecer a utilización real dos terreos. – Mellorar a articulación das distintas actividades e construcións vinculadas ao CEIP Unión Mugardesa, dándolles unha única cualificación (SUDE-ED). Posibilitará a nova construción onde están os almacéns, o que non é posible coa actual cualificación de Solo Urbano de Baixa Densidade, suxeita a unha parcela mínima de 400 m 2 e a outras condicións de edificación que non son adecuadas ao uso dotacional.4. DETERMINACIÓNS E CONTIDO. Os terreos descritos no apartado 2.2. da Memoria pasan a formar parte do sistema xeral de equipamentos do PXOM como equipamento docente (ED), e aumentando o solo así clasificado inicialmente no PXOM. Equipamento docente (ED): O que se expresa no plano de ordenación do solo urbano do PXOM.5. DOCUMENTOS DA MODIFICACIÓN PUNTUAL. A presente Modificación desenvólvese nos documentos do plan xeral que se establecen no art.61 da LOUG, se ben só naqueles documentos afectados polo obxecto da modificación: – Plano de ordenación zonificación Vila de Mugardos 2.6 a escala 1/1000. Non se modifica a Memoria de ordenación ao non conter unha descrición pormenorizada dos equipamentos. ANEXO Plano de situación Fotografía aérea Certificacións catastrais das parcelas Copia do Inventario Municipal PLANOS – PLANOS Plano de ordenación zonificación da Vila de Mugardos 2.6 (e 1/1000) Plano modificado zonificación da Vila de Mugardos 2.6-M2 (e 1/1000) Mugardos, a 6 de setembro de 2016 A ALCALDESA ASDO.: M.ª DEL PILAR DÍAZ OTERO